ΓΡΑΠΤΗ ΕΡΩΤΗΣΗ E-2629/00

υποβολή: Raffaele Costa (PPE-DE) προς την Επιτροπή

(1 Αυγούστου 2000)

Θέμα: Αξιολόγηση της αποτελεσματικότητας των πρόσθετων που χρησιμοποιούνται στην ανθρώπινη διατροφή

Η έγκριση όλων των ενζύμων και των προϊόντων με βάση μικροοργανισμούς για τη διατροφή των ζώων κατέστηποχρεωτική δυνάμει τουπουργικού διατάγματος της 28.11.94 και των οδηγιών 94/40/ΕΚ(1) και 93/113/ΕΚ(2). Σύμφωνα με τις κανονιστικές αυτές ρυθμίσεις, μόνο τα προϊόντα που έχουν εγκριθεί από την Ευρωπαϊκή Κοινότητα μπορούν να παράγονται και να διατίθενται στο εμπόριο στην Ιταλία και στο εξωτερικό.

Παρόλο που έχουν σεβαστεί τις επιβεβλημένες από τη μακριά αυτή διαδικασία πολυάριθμεςποχρεώσεις, οι μικρές επιχειρήσεις που ειδικεύονται στην παραγωγή πρόσθετων με βάση γαλακτικά ένζυμα χρησιμοποιούμενα για τη διατροφή των ζώων, βρίσκονται σε μειονεκτική θέση στη διαδικασία αξιολόγησης των τεχνικο-επιστημονικών προδιαγραφών αυτών των πρόσθετων, την οποία πραγματοποίησαν οι SCAN (Επιστημονική Επιτροπή για της Διατροφή των Ζώων) και η Ομάδα Εμπειρογνωμόνων ΕΜΟ που ανήκει στη ΓΔ 24.

Κατά τα κρίσιμα και τελικά στάδια της διαδικασίας αξιολόγησης (η οποία αφορά προϊόντα διαφόρων επιχειρήσεων) ανέκυψαν αμφιβολίες όσον αφορά την αμεροληψία της αξιολόγησης των επί μέρους φακέλων για τη χορήγηση έγκρισης.

Μπορεί η Επιτροπή να εξηγήσει:

1. Ποιες είναι οι διαδικασίες, τα κριτήρια και οι αντικειμενικές παράμετροι που χρησιμοποιούνται κατά την αξιολόγηση των μεμονωμένων προϊόντων από αυτές τις επιτροπές και τις ομάδες εμπειρογνωμόνων;

2. τι συμβαίνει όταν μια διαδικασία ή ένα κριτήριο ή μια αντικειμενική παράμετρος αξιολόγησης εισάγεται εκ νέου ή τροποποιείται, τα ήδη αξιολογημένα προϊόντα επανεξετάζονται αμέσως βάσει αυτής της νέας διαδικασίας ή η αξιολόγησή τους αναβάλλεται επ’ αόριστο (στην περίπτωση αυτή μπαίνουν πτυχές διαφοράς κρίσης μεταξύ των διαφόρων προϊόντων);

3. ποιες είναι οι αρμοδιότητες, οι ευθύνες και τα καθήκοντα των επί μέρους ατόμων που αποτελούν τη SCAN αφενός και την Ομάδα Εμπειρογνωμόνων ΕΜΟ αφετέρου;

4. εάν κατά τη διάρκεια των συνεδριάσεων αυτών των επιτροπών, ομάδων καιποομάδων εμπειρογνωμόνων συντάσσονται πρακτικά που καταγράφουν τις διάφορες απόψεις που εκφράστηκαν από τα μεμονωμένα άτομα για τα μεμονωμένα προϊόντα" ποιος είναι αρμόδιος για τη σύνταξή τους, τηνπογραφή τους και τη φύλαξή τους" ποια είναι η διαδικασία για να πληροφορηθεί ο χρηματοδότης του προϊόντος τις απόψεις που έχουν καταγραφεί στα πρακτικά και πόσο οι απόψεις αυτές που καταγράφονται στα πρακτικά έχουν εμπιστευτικό χαρακτήρα, λαμβανομένουπόψη του γεγονότος ότι δεν αφορούν προϊόντα που συνδέονται με ένα δικαιούχο;

(1) ΕΕ L 208 της 11.8.1994, σελ. 15.

(2) ΕΕ L 334 της 31.12.1993, σελ. 17.

Απάντηση του κ. Byrne εξ ονόματος της Επιτροπής

(3 Νοεμβρίου 2000)

1. Η διαδικασία κοινοτικής έγκρισης των προσθέτων στη διατροφή των ζώων, μεταξύ των οποίων τα ένζυμα και οι μικροοργανισμοί, καθορίσθηκε με την οδηγία του Συμβουλίου 70/524/ΕΟΚ της 23ης Νοεμβρίου 1970(1). Ο αιτών έγκριση επιλέγει ένα κράτος μέλος ως εισηγητή καιποβάλλει σ’ αυτό φάκελο σχετικά με το πρόσθετο για το οποίο επιδιώκεται η έγκριση σύμφωνα με την οδηγία 87/153/ΕΟΚ(2). Το επιλεχθέν κράτος μέλος στη συνέχεια πρέπει να διαπιστώσει ότι η ουσία συμφωνεί πράγματι με την οδηγία 87/153/ΕΟΚ και επίσης να ελέγξει βάσει του φακέλου ότι η ουσία φαίνεται να ικανοποιεί τις απαιτήσεις για την έγκριση. Ακολούθως το κράτος μέλοςποβάλλει το φάκελο στην Επιτροπή. Ο φάκελοςποβάλλεται σε επιστημονική αξιολόγηση των κινδύνων βάσει των δεδομένων που παρουσιάζονται στο φάκελο έγκρισης, η οποία πραγματοποιείται από την επιστημονική επιτροπή για τη διατροφή των ζώων (SCAN), κατ' αίτηση της Επιτροπής, σύμφωνα με την οδηγία 70/524/ΕΟΚ.

2. Η διαδικασία της έγκρισης τροποποιήθηκε από την οδηγία 96/51/ΕΚ του Συμβουλίου της 23ης Ιουλίου 1996(3). Εφαρμόζεται στα νέα προϊόντα πουποβάλλονται προς έγκριση και προβλέπει αναθεώρηση της έγκρισης των ήδη εγκριθέντων προσθέτων, ανάλογα με την πρώτη ημερομηνία έγκρισής τους.

Στην ανακοίνωσή της της 30 Ιουλίου 1997(4), η Επιτροπή ανέλαβε τηνποχρέωση να εφαρμόζει τις αρχές της αριστείας, της ανεξαρτησίας και της διαφάνειας κατά την έκδοση επιστημονικών γνωμών. Η αξιολόγηση που διεξάγεται από τη SCAN βασίζεται στην ικανότητα και την εμπειρία των μελών της επιτροπής, καθώς και των ομάδων εργασίας ad hoc των επιφορτισμένων με την ανάλυση των φακέλων. Οι επιστημονικές επιτροπές έχουν πλήρη επίγνωση της ανάγκης να εξασφαλίζεται η συνέπεια των γνωμών που εκφέρονται. Για το λόγο αυτό οι ομάδες Ένζυμα και Μικροοργανισμοί της SCAN είναι επιφορτισμένες αντίστοιχα με όλες τις αξιολογήσεις φακέλων προσθέτων βάσει ενζύμων και μικροοργανισμών.

3. Η SCAN είναι επιφορτισμένη να εκφέρει ανεξάρτητες επιστημονικές γνώμες απαντώντας σε ερωτήσεις της Επιτροπής. Η ομάδα εμπειρογνωμόνων των κρατών μελών είναι νομοθετική ομάδα εργασίας που προέρχεται από τη μόνιμη επιτροπή για τη διατροφή των ζώων που εξετάζει όλες τις πτυχές ενός φακέλου, συμπεριλαμβανομένων εκείνων για τις οποίες δεν ερωτάται η SCAN (για παράδειγμα η αποτελεσματικότητα ενός προϊόντος για το οποίο απαιτείται προσωρινή κοινοτική έγκριση).

4. Τα πρακτικά των συνεδριάσεων ολομέλειας των επιστημονικών επιτροπών εγκρίνονται κατά τις συνεδριάσεις ολομέλειας και δημοσιεύονται στο Internet: http://europa.eu.int/comm/food/fs/sc/index_en.html.

Τα πρακτικά δεν περιλαμβάνουν τα επί μέρους σχόλια των μελών των επιτροπών. Εντούτοις, οι γνώμες μειοψηφίας αναφέρονται στις δημοσιευόμενες γνώμες.

Τα πρακτικά και οι σημειώσεις των ομάδων εργασίας δεν δημοσιεύονται καθόσον αυτά εντάσσονται στις προπαρασκευαστικές συζητήσεις που αποτελούν μέρος της εσωτερικής διαδικασίας των επιτροπών. Η γραμματεία των επιτροπών εξασφαλίζεται από την Επιτροπή.

Τέλος, στην περίπτωση των ενζύμων και των μικροοργανισμών, οι ανακοινώσεις μεταξύ της Επιτροπής και του αιτούντος έγκριση πραγματοποιούνται μέσω του κράτους μέλους εισηγητή που έχει επιλεχθεί από τον αιτούντα, σύμφωνα με τη διαδικασία την προβλεπόμενη από την οδηγία 70/524/ΕΟΚ.

(1) ΕΕ L 270 της 14.12.1970.

(2) Οδηγία του Συμβουλίου 87/153/ΕΟΚ της 16ης Φεβρουαρίου 1987 για τον καθορισμό κατευθυντηρίων γραμμών για την αξιολόγηση των προσθέτωνλών που χρησιμοποιούνται για τη διατροφή των ζώων ΕΕ L 64 της 7.3.1987.

(3) ΕΕ L 235 της 17.9.1996.

(4) COM(97)183 τελικό.